《异兽》
宋代·陈宗远

甬东有异兽，俗名讹曰歆。
其形类猴玃，或谓虎之精。
逐人求口食，咿哑小儿声。
满望乃谢去，不遂辄生嗔。
利爪捥人目，乌喙啄其身。
膏血尽且死，适意方欠伸。
行道足一迹，深山昼掩门。
众疑心是兽，何乃面如人。
不知椎剥吏，人面而兽心。

作者简介：陈宗远，字巽斋。有《寒窗听雪集》，已佚。事见《江湖后集》卷一三。　陈宗远诗，据《江湖后集》等书所录，编为一卷。